Συντεταγμένες: 44°6′3.2″N 21°28′10.4″E﻿ / ﻿44.100889°N 21.469556°E﻿ / 44.100889; 21.469556

Το **Μοναστήρι Μανασίγια** (σερβικά: Манастир Манасија‎‎), επίσης γνωστό ως **Ρέσαβα** (σερβικά: Ресава), είναι σερβικό ορθόδοξο μοναστήρι κοντά στο Ντεσπότοβατς της Σερβίας που ιδρύθηκε από τον δεσπότη Στέφανο Λαζάρεβιτς μεταξύ 1406 και 1418. Ο ναός του είναι αφιερωμένος στην Αγία Τριάδα. Αποτελεί ένα από τα σημαντικότερα μνημεία του μεσαιωνικού σερβικού πολιτισμού και ανήκει στη Σχολή Μοράβα. Το μοναστήρι περιβάλλεται από τεράστια τείχη και πύργους. Αμέσως μετά την ίδρυσή του, το μοναστήρι έγινε το πολιτιστικό κέντρο του Δεσποτάτου της Σερβίας. Η **Σχολή της Ρέσαβα** ήταν γνωστή για τα χειρόγραφα και τις μεταφράσεις της κατά τον 15ο και 16ο αιώνα, ακόμη και μετά την κατάληψη του Δεσποτάτου από την Οθωμανική Αυτοκρατορία. Το συγκρότημα Μανασία ανακηρύχθηκε Μνημείο Πολιτισμού Εξαιρετικής Σημασίας το 1979 και προστατεύεται από τη Δημοκρατία της Σερβίας, ενώ το μοναστήρι έχει ενταχθεί σε δοκιμαστική λίστα μνημείων παγκόσμιας κληρονομιάς της UNESCO το 2010.

Αρχιτεκτονική και ιστορία
-------------------------

 Οχυρώσεις του μοναστηριού
 Η Μονή Μανασίγια το 1875
 Πανοραμική άποψη 1890 - 1900
Το ιδρυτικό καταστατικό της μονής δεν έχει διασωθεί. Το μοναστήρι Μανασίγια, γνωστό και ως Ρέσαβα, είναι χτισμένο δύο χιλιόμετρα βορειοδυτικά από την πόλη Ντεσπότοβατς, στη γραφική χαράδρα. Η κατασκευή του μνημειώδους μαυσωλείου και της οχυρωμένης πόλης διήρκεσε περίπου μια δεκαετία, με διαλείμματα. Την περίοδο αυτή κατασκευάστηκαν η εκκλησία, η μεγάλη τραπεζαρία, τα καταλύματα, τα παρακείμενα κτίρια, οι πύργοι, τα τείχη και τα ορύγματα.

 Ο δεσπότης Στέφανος Λαζάρεβιτς (πορτρέτο του ιδρυτή, νωπογραφία) στον αριστερό τοίχο της εκκλησίας της Αγίας Τριάδας (1413-1418).
Ο ιδρυτής του μοναστηριού δεσπότης Στέφανος έχτισε τη Μανασίγια για να χρησιμεύσει ως μαυσωλείο του. Ο χώρος ανάπαυσής του ξεπέρασε κάθε τι που χτίστηκε ποτέ στην περιοχή.

Το μοναστηριακό συγκρότημα αποτελείται από:

* Την εκκλησία που είναι αφιερωμένη στην Αγία Τριάδα
* Την τραπεζαρία, που βρίσκεται στα νότια της εκκλησίας
* Το φρούριο με τους 11 πύργους, ο μεγαλύτερος από τους οποίους είναι το φυλάκιο, γνωστό και ως Πύργος του Δεσπότη (στα βόρεια της εκκλησίας)

 Στο εσωτερικό των οχυρώσεων
Το φρούριο της μονής, κατασκευασμένο για την υπεράσπιση του μοναστηριού, αποτελείται από 11 πύργους που συνδέονται με τεράστια τείχη όπου κάποτε υπήρχαν ορύγματα. Οι πύργοι είναι ως επί το πλείστον ορθογώνιοι, εκτός από δύο εξαγωνικούς και έναν τετράγωνο.

Εκδηλώσεις
----------

Το καλοκαίρι του 2017 διοργανώθηκε στο συγκρότημα του μοναστηριού Μανασίγια ένα ξεχωριστού τύπου φεστιβάλ αφιερωμένο στην εποχή του Μεσαίωνα. Στην εκδήλωση έγιναν ξιφομαχίες στις οποίες οι συμμετέχοντες έφεραν χαρακτηριστικές πανοπλίες εποχής, ενώ παράλληλα προσφέρονταν εδέσματα με συνταγές από τα μεσαιωνικά χρόνια.

Ταφές
-----

* Στέφαν Λαζάρεβιτς

Εικόνες
-------

* Πλάγια άποψη της εκκλησίας του μοναστηριούΠλάγια άποψη της εκκλησίας του μοναστηριού
* Μοναστηριακές οχυρώσειςΜοναστηριακές οχυρώσεις
* Γενική άποψη του μοναστηριούΓενική άποψη του μοναστηριού
* Η είσοδος από τα δυτικά τείχηΗ είσοδος από τα δυτικά τείχη
* Τάφος του δεσπότη Στέφανου ΛαζάρεβιτςΤάφος του δεσπότη Στέφανου Λαζάρεβιτς

Παραπομπές
----------

1. ↑   Knowledge bank
2. ↑  Centre, UNESCO World Heritage. «Fortified Manasija Monastery». *UNESCO World Heritage Centre*.
3. ↑  «Σερβία: Φεστιβάλ για τους λάτρεις του Μεσαίωνα». *www.naftemporiki.gr*. 29 Αυγούστου 2017. Αρχειοθετήθηκε από το πρωτότυπο στις 28 Μαρτίου 2022. Ανακτήθηκε στις 28 Μαρτίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μανασίγια** |

* Δοκιμαστικής Λίστας της UNESCO - Οχυρωμένη Μονή Manasija
* International Knights Festival - Just Out - Manasija
* Εικόνα τοιχογραφιών στην εκκλησία του μοναστηριού προς την Αγία Τριάδα Αρχειοθετήθηκε 2012-03-18 στο Wayback Machine.
* Συλλογή Blago Manasija

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 145911760
* GND: 4738970-9
* NKC: xx0062868

 |

 |